વાણી-વિચાર સ્વાતંત્ર્યની ઓથમાં હિંસાચાર આચરતી બે વામપંથી સંસ્થાઓ પણ હવે પોલીસના રડારમાં છે. સુંદર નામો રાખીને લોકોને ભ્રમિત કરવા માટે વિશ્ર્વવિખ્યાત વામપંથીઓની આ બે સંસ્થાઓનાં નામ છે ‘દેશભક્તિ યુવા મંચ’ અને ‘કબીર કલા મંચ’. જો કે હિંસાચાર અને વિઘટનકારી પ્રવૃત્તિઓને જ પોષતી વામપંથી ગેંગની આ બે સંસ્થાઓને દેશભક્તિ કે સંત કબીરના વિચારો સાથે સ્નાન-સૂતકનો પણ સંબંધ નથી તેનું સીધું પ્રમાણ ભીમા-કોરેગાવમાં એક જાતિ-વિશેષના લોકોની થયેલી ઉશ્કેરણીમાં જોવા મળે છે. ‘કબીર કલા મંચ’માં જોડાયેલા પ્રશાંત કાંબળે તથા સંતોષ શેલાર નામના બે યુવકોના પરિવારજનોએ પ્રસાર માધ્યમોને જણાવ્યું હતું કે ‘કલાના નામે અમારા આ બે યુવાન સંતાનોને ગઢચિરોલીની સશસ્ત્ર નક્સલી હિંસામાં જોડી દેવામાં આવ્યા હતા.’ કથિત બુદ્ધિજીવી ગેંગ આવી ‘કલાત્મક’ હિંસા અંગે મૌન સેવે છે તે દુર્ભાગ્યપૂર્ણ છે.